ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
அவுரங்காபாத்தில் நிறுவப்பட்டுள்ள சுவாசக் கருவிகள் குறித்த தகவல்கள்
கடந்த வருடத்திலிருந்து 'அரசின் முழுமையான' அணுகலின் கீழ், மருத்துவமனை பராமரிப்பில் இருக்கும் கொவிட் நோயாளிகளின் சிறப்பான மேலாண்மைக்காக மாநிலங்கள் மற்றும் யூனியன் பிரதேசங்கள் எடுத்துவரும் நடவடிக்கைகளுக்கு இந்திய அரசு ஆதரவு அளித்து வருகிறது.
ஏற்கனவே உள்ள மருத்துவமனை உள்கட்டமைப்பை மேம்படுத்தும் வகையில், சுவாசக் கருவிகள் உள்ளிட்ட அத்தியாவசிய மருத்துவ உபகரணங்களை 2020 ஏப்ரல் முதல் மாநிலங்கள், யூனியன் பிரதேசங்கள், மத்திய மருத்துவமனைகள் மற்றும் நிறுவனங்களுக்கு மத்திய அரசு கொள்முதல் செய்து வழங்கி வருகிறது.
மகாராஷ்டிராவின் அவுரங்காபாத் மாவட்டத்தில் உள்ள 'மேக் இன் இந்தியா' சுவாசக் கருவிகள் சரியாகப் பணியாற்றவில்லை என்று சில ஊடக செய்திகள் தெரிவிக்கின்றன. இந்த செய்திகள் அடிப்படை ஆதாரம் இல்லாதவை, தவறானவை மற்றும் இதுகுறித்த முழுமையான தகவல்களை கொண்டிருக்காதவை ஆகும்.
கடந்த ஆண்டு பெருந்தொற்று தொடங்கியபோது நாடு முழுவதும் உள்ள அரசு மருத்துவமனைகளில் மிகவும் குறைந்த அளவிலேயே சுவாசக் கருவிகள் இருந்தன. மேலும், நாட்டில் சுவாசக் கருவிகளின் உற்பத்தி குறைந்த அளவிலேயே நடைபெற்று வந்தது மற்றும் வெளிநாட்டிலுள்ள விநியோகஸ்தர்கள் அதிக அளவிலான சுவாச கருவிகளை இந்தியாவுக்கு தர முடியாத நிலையில் இருந்தனர். இதன்கரணமாக 'மேக் இன் இந்தியா' சுவாச கருவிகளை உற்பத்தி செய்து
நாட்டில் ஏற்பட்டிருந்த மிகப்பெரிய தேவையை பூர்த்தி செய்யுமாறு உள்ளூர் உற்பத்தியாளர்களுக்கு ஊக்கம் அளிக்கப்பட்டது.
அவர்களில் பெரும்பாலானோர் முதல் முறையாக சுவாச கருவிகளை உற்பத்தி செய்பவர்கள் ஆவார்கள். அவர்களது சுவாசக் கருவிகள் மீது கடுமையான சோதனைகள், தொழில்நுட்ப பரிசோதனைகள் மற்றும் மருத்துவ பரிசோதனைகள் ஆகியவை குறுகிய காலத்தில் துறை சார்ந்த அறிவு கொண்ட நிபுணர்களால் நடத்தப்பட்டு, அவர்கள் ஒப்புதல் அளித்ததற்கு பின்னர், விநியோகத்திற்கு அனுப்பப்பட்டன.
சுவாச கருவிகளை பெற்றுள்ள சில மாநிலங்கள் அவற்றை இன்னும் தங்களது மருத்துவமனைகளில் நிறுவவில்லை. அத்தகைய ஏழு மாநிலங்களுக்கு 2021 ஏப்ரல் 11 அன்று கடிதம் ஒன்றை எழுதிய மத்திய சுகாதார செயலாளர், நான்கைந்து மாதங்களாக 50 சுவாசக் கருவிகள் நிறுவப்படாமல் இருப்பதாக குறிப்பிட்டிருந்தார்.
சுவாச கருவிகளை விரைந்து நிறுவுமாறு அம்மாநிலங்கள் கேட்டுக்கொள்ளப்பட்டன. அவுரங்காபாத்தை பொறுத்தவரை, ஜ்யோதி சிஎன்சி நிறுவனத்தால் தயாரிக்கப்பட்ட சுவாசக் கருவிகள் அவுரங்காபாத் மருத்துவக் கல்லூரிக்கு வழங்கப்பட்டன. மேக் இன் இந்தியா சுவாசக் கருவிகள் தயாரிப்பாளர்களில் ஒருவரான ஜ்யோதி சிஎன்சி நிறுவனம், அதிகாரமளிக்கப்பட்ட குழு மூன்றின் வழிகாட்டுதல்களின் படி கொவிட் மேலாண்மைக்குத் தேவையான சுவாசக் கருவிகளை மத்திய அளவில் விநியோகித்து உள்ளது. இந்த சுவாச கருவிகள் பின்னர் மாநிலங்களின் தேவைகளுக்கு ஏற்ப மாநிலங்களுக்கு வழங்கப்படுகின்றன. இந்த நிறுவனத்திற்கு பிஎம் கேர்ஸ் நிதியத்தின் நிதி உதவி வழங்கப் படவில்லை. சுவாச கருவிகள் தற்போது நன்றாக செயல்பட்டு வருகின்றன.
அறிவியல் மற்றும் தொழில்நுட்பத்துறை
சிஎஸ்ஐஆர்-என்ஐஎல் தயாரித்த, உடலில் செலுத்த வேண்டிய தேவையில்லாத சுவாசக் கருவிக்கு ஒப்புதல்
அறிவியல் மற்றும் தொழிலக ஆராய்ச்சிக் குழு-தேசிய வானூர்தி ஆய்வகத்தை  சேர்ந்த விஞ்ஞானிகள், சிஎஸ்ஐஆர்- ஐஜிஐபி மருத்துவ பணியாளர்களுடன் இணைந்து உருவாக்கியுள்ள சுவஸ்த் வாயு என்னும் உடலில் செலுத்த வேண்டிய தேவையில்லாத சுவாசக் கருவிக்கு அரசின் ஒப்புதல் கிடைத்துள்ளது.
மத்திய சுகாதாரம் மற்றும் குடும்பநல அமைச்சகத்தின் சுகாதார சேவைகளுக்கான தலைமை இயக்குநர் அமைத்த நிபுணர் குழு இந்த சுவாசக் கருவியை பரிசோதித்து, இதை 35 சதவீதம் வரை பிராணவாயு உதவி தேவைப்படும் கொவிட் நோயாளிகளுக்கு பயன்படுத்தலாம் என்று சான்று அளித்தது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1686357
பிரதமர் அலுவலகம்
வதோதராவில் குஜராத் கௌரவ இயக்கத்தில் பிரதமரின் உரை
குஜராத் முதல்வர் திரு பூபேந்திர பட்டேல் அவர்களே, நாடாளுமன்ற நண்பர் திரு சி ஆர் பாட்டில் அவர்களே, மத்திய அமைச்சர்கள் திரு தேவு சிங், திரு தர்ஷனா பெஹன் அவர்களே, குஜராத் அரசின் அமைச்சர்களே, நாடாளுமன்ற, சட்டமன்ற உறுப்பினர்களே, தாய்மார்களே, சகோதர, சகோதரிகளே!
இன்று, ரூ. 21 ஆயிரம் கோடி மதிப்பிலான வளர்ச்சித் திட்டங்கள், கலாச்சார நகரமான வதோதராவில் தொடங்கப்பட்டு, அடிக்கல் நாட்டப்பட்டது மகிழ்ச்சி அளிக்கிறது. ‘குஜராத்தின் வளர்ச்சி வாயிலாக இந்தியாவின் மேம்பாடு' என்ற உறுதிப்பாட்டை இந்த திட்டங்கள் வலுப்படுத்த உள்ளன. 21-ஆம் நூற்றாண்டு இந்தியாவின் அதி வேகமான வளர்ச்சிக்கு பெண்களின் விரைவான வளர்ச்சி, அவர்களுக்கு அதிகாரமளித்தல் ஆகியவையும் சம அளவு முக்கியம். பெண்களின் தேவைகள் மற்றும் விருப்பங்களைக் கருத்தில்கொண்டு திட்டங்கள் மற்றும் முடிவுகளை இந்தியா எடுத்து வருகின்றது.
நண்பர்களே,
ரூ. 800 கோடி மதிப்பில் இன்று தொடங்கப்பட்டுள்ள முதலமைச்சரின் மாத்ரிசக்தி திட்டம், பேறு காலத்தின்போதும், தாய்மையின் ஆரம்ப நாட்களிலும், தாய்மார்களுக்கு ஊட்டச்சத்து மிக்க உணவுகளை உறுதிசெய்கிறது. போஷான் சுதா திட்டம் குஜராத் மாநிலத்தில் பழங்குடி மக்கள் அதிகம் வசிக்கும் இடங்களுக்கும் தற்போது நீட்டிக்கப்பட்டுள்ளது. ஊட்டச்சத்திற்கு குஜராத் மாநிலம் எப்போதும் முக்கியத்துவம் அளித்து வருகிறது. நாட்டிற்கு புதிய பாதையை வகுத்துத் தரும் வகையில் இந்த மாநிலத்தில் ஏராளமான திட்டங்கள் அமல்படுத்தப்பட்டன. சுமார் 58 லட்சம் சகோதரிகள் இந்த திட்டங்களால் பயனடைந்து வருகிறார்கள்.
உஜ்வாலா திட்டத்தின் கீழ் சுமார் 36 லட்சம் குடும்பங்களுக்கு எரிவாயு இணைப்புகளும், தண்ணீர் குழாய் இணைப்புகளும் வழங்கப்பட்டுள்ளன. பிரதமரின் மாத்ரு வந்தனா திட்டத்தின் கீழ் குஜராத் உட்பட நாடு முழுவதும் கோடிக்கணக்கான தாய்மார்களுக்கு சுமார் ரூ. 11,000 கோடி அர்ப்பணிக்கப்பட்டுள்ளது.
குஜராத்தின் பெண்களை ஒவ்வொரு நிலையிலும் முன்னேற்றுவதற்கு முடிவெடுக்கும் பதவிகளில் அதிக வாய்ப்புகளை அவர்களுக்கு வழங்க முயற்சித்துள்ளோம். பஞ்சாயத்து ராஜ் அமைப்புகளில் பெண்களுக்கு 50 சதவீத இட ஒதுக்கீடு வழங்கும் மாநிலங்களுள் குஜராத்தும் ஒன்று. அடுத்த தலைமுறைக்கான வளர்ச்சியின் உச்ச நிலையை நோக்கி குஜராத் முன்னேறுகிறது. அனைத்து தாய்மார்களையும் நான் தலை வணங்குகிறேன். உங்களது ஆசிகள், பாரத தாய்க்கு சேவையாற்ற எங்களுக்கு மேலும் ஆற்றல் தரட்டும். மிக்க நன்றி.
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியிலும், குஜராத்தியிலும் வழங்கியிருந்தார்.
நிதி அமைச்சகம்
மின்சக்தித் துறை சீர்திருத்தங்களை மேற்கொள்வதில் மத்தியப் பிரதேசம் முன்னிலை
மத்திய நிதி அமைச்சகத்தின் செலவினங்கள் துறை பரிந்துரைத்துள்ள மின்சக்தித் துறை சீர்திருத்தங்களை செயல்படுத்துவதில் மத்தியப் பிரதேசம் முன்னிலை வகிக்கிறது. இந்த சீர்திருத்தங்களின் ஒரு பகுதியாக, 2020 டிசம்பரிலிருந்து மின்சார மானியத்தை விவசாயிகளின் வங்கி கணக்குகளுக்கே நேரடியாக செலுத்தும் செயல்முறையை ஒரு மாவட்டத்தில் அம்மாநிலம் தொடங்கியுள்ளது. மின்சக்தித் துறையில் குறிப்பிடப்பட்டுள்ள மூன்று சீர்திருத்தங்களில் ஒன்றை மத்தியப் பிரதேசம் வெற்றிகரமாக செயல்படுத்தியுள்ளது.
இதன் மூலம், மாநிலத்தின் மொத்த உள்உற்பத்தியில் 0.15 சதவீதம் அளவுக்கு கூடுதல் நிதி ஆதாரங்களை திரட்டுவதற்கான தகுதியை அம்மாநிலம் பெற்றுள்ளது. இதைத் தொடர்ந்து, திறந்தவெளி சந்தைகளில் இருந்து ரூ.1,423 கோடியை கடனாக பெற்றுக் கொள்வதற்கான அனுமதியை மத்தியப் பிரதேசத்திற்கு செலவினங்கள் துறை வழங்கியுள்ளது. கொவிட்-19 பெருந்தொற்றை எதிர்த்து போராடி வரும் மாநில அரசுக்கு மிகவும் தேவையான நிதி ஆதாரங்கள் இந்த நடவடிக்கையின் மூலம் கிடைத்துள்ளன.
செலவினங்கள் துறையால் வெளியிடப்பட்டுள்ள வழிகாட்டுதல்களின்படி, மின்சக்தித் துறையில் சீர்திருத்தங்களை மேற்கொள்ளும் மாநிலங்களுக்கு மொத்த மாநில உள் உற்பத்தியில் 0.25 சதவீதம் வரை கூடுதல் நிதி ஆதாரங்களை திரட்டுவதற்கான அனுமதி வழங்கப்பட்டுள்ளது.
மேலும் விவரங்களுக்கு
:https://pib.gov.in/PressReleasePage.aspx?PRID=1689996
-----
((Visitor Counter : 141
மத்திய அமைச்சரவை
இந்தியா மற்றும் ஜப்பான் இடையே இணைய பாதுகாப்பு குறித்த கூட்டுறவுப் புரிந்துணர்வு ஒப்பந்தத்துக்கு அமைச்சரவை ஒப்புதல்
இந்தியா மற்றும் ஜப்பான் நாடுகளுக்கிடையே இணைய பாதுகாப்பு குறித்த கூட்டுறவுப் புரிந்துணர்வு ஒப்பந்தத்தில் கையெழுத்திட, பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
இணைய பாதுகாப்புத் துறையில் திறன் மேம்படுத்துதல், முக்கிய உள்கட்டமைப்புகளை பாதுகாத்தல், வளர்ந்து வரும் தொழில் நுட்பங்களில் ஒத்துழைப்பு, இணைய பாதுகாப்புக்கு ஊறு விளைவிக்கும் அச்சுறுத்தல் மற்றும் இணைய வழிக் குற்றங்களை தடுப்பதற்கான வழி முறைகள், தகவல் தொழில்நுட்ப உள்கட்டமைப்பின் பாதுகாப்பை உறுதி செய்வதற்குத் தேவையான கூட்டு முயற்சிகள் ஆகியவற்றை இரு நாடுகளின் பரஸ்பர விருப்பத்திற்கேற்ப மேம்படுத்த இந்த ஒப்பந்தம் வழிவகுக்கும்.
புதிய கண்டுபிடிப்புகளுக்கு உந்துதலாகவும், பொருளாதார வளர்ச்சிக்காகவும், வர்த்தகத் துறையின் மேம்பாட்டுக்காகவும்,
பாதுகாப்பு மற்றும் நம்பகமான இணைய சுற்றுச் சூழலை உருவாக்க இந்தியா மற்றும் ஜப்பான் நாடுகள் உறுதி பூண்டுள்ளன.
இந்த கூட்டுறவுப் புரிந்துணர்வு ஒப்பந்தத்தின் மூலம் இரு நாடுகளும் ஐக்கிய நாடுகள் உட்பட உலக அரங்கில் இணைந்து செயல்படவும், தகவல் தொழில்நுட்பத் துறையில் வியூகங்களைப் பகிரவும், அரசு மற்றும் வர்த்தக அமைப்புகளுக்கு இடையே பாதுகாப்பு உள்கட்டமைப்பை மேம்படுதவும், இணைய ஆளுமையில் தொடர்ந்து பேச்சுவார்த்தை நடத்தவும் முடிவு செய்துள்ளன.
-----

(
புவி அறிவியல் அமைச்சகம்
தென்கிழக்கு மற்றும் அதனையொட்டிய கிழக்கு மத்திய அரபிக் கடல் மற்றும் லட்சத்தீவு பகுதியில் குறைந்த காற்றழுத்தம்: தெற்கு குஜராத்-வடக்கு மகாராஷ்டிரா கடற்கரைப் பகுதிகளுக்கு புயலுக்கு முந்தைய கண்காணிப்பு
இந்திய வானிலைத் துறையின் தேசிய வானிலை முன்னறிவிப்பு மையம்/மண்டல சிறப்பு வானிலை மையம் /புயல் எச்சரிக்கை பிரிவு ஆகியற்றின் மாலை கண்காணிப்பு நிலவரம்:
- தென்கிழக்கு மற்றும் அதனையொட்டிய கிழக்கு மத்திய அரபிக் கடல் மற்றும் லட்சத்தீவு பகுதிக்கு மேலே , மே 31 மாலை 5.30 மணி நிலவரப்படி, குறைந்த காற்றழுத்த தாழ்வு நிலை உருவாகியுள்ளது. இது கிழக்கு மத்திய மற்றும் அதனையொட்டிய தென்கிழக்கு அரபிக் கடலில் அடுத்த 12 மணி நேரத்தில் தாழ்வுநிலையமாக மாறி, அடுத்த 24 மணி நேரத்தில் மேலும் தீவிரமடைந்து கிழக்கு மத்திய அரபிக் கடலுக்கு மேலே புயலாக மாறும் வாய்ப்புள்ளது. இது ஜூன் 2ம் தேதி காலை வரை வடக்கு நோக்கி நகர்ந்து, பிறகு வடக்கு மற்றும் வடகிழக்கு நோக்கி சுழன்று வடக்கு மஹாராஷ்டிரா மற்றும் தெற்கு குஜராத் கடலோரப் பகுதியை ஜூன் 3ம் தேதி திங்கள் அன்று சென்றடையும் எனத் தெரிகிறது.
- ஓமன் தெற்கு கடலோரப் பகுதி மற்றும் அதனையொட்டிய ஏமன் பகுதி மீதான காற்றழுத்த தாழ்வு நிலை மேற்கு நோக்கி கடந்த 6 மணி நேரத்தில் மணிக்கு 9 கி.மீ வேகத்தில் நகர்ந்து, மே 31, 2020 மாலை 5.30 மணி நிலவரப்படி சலாலாவுக்கு மேற்கே 110 கி.மீ தொலைவிலும், அல் கயத்துக்கு வடகிழக்கே 120 கி.மீ தொலைவிலும் மையம் கொண்டிருந்தது. இது அடுத்த 12 மணி நேரத்தில் தொடர்ந்து தாழ்வு நிலையாகவும், அதன்பின் படிப்படியாக வலுவிழக்கும் எனத் தெரிகிறது. இது அடுத்த 24 மணி நேரத்தில் மேற்கு மற்றும் தென்மேற்கு நோக்கி மெதுவாக நகரும் வாய்ப்பு அதிகமாக உள்ளது.
(- தெற்கு அரபிக் கடல், மாலத்தீவு கொமோரின் பகுதி, தென்மேற்கு மற்றும் தென்கிழக்கு வங்காள வரிகுடா ஆகிய பகுதிகளில் அடுத்த 24 மணி நேரத்தில் தென்மேற்கு பருவமழை மேலும் முன்னேறுவதற்கான சூழல் சாதகமாகி கொண்டிருக்கின்றன. -----
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2020 அகில இந்திய சுற்றுலா வாகனங்கள் அங்கீகாரம் மற்றும் அனுமதி விதிமுறைகள் குறித்து கருத்துகள் வரவேற்கப்படுகின்றன
நாடு முழுவதும் சுற்றுலாவை மேம்படுத்துவதற்காக, 1989 மத்திய மோட்டார் வாகன விதிமுறைகளின் கீழ், தேசிய அனுமதி வழங்குவதற்கான திருத்தம் தொடர்பான அறிவிக்கையை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் வெளியிட்டுள்ளது. தேசிய அனுமதி பரிபாலன முறையின் கீழ், சரக்கு வாகனப் போக்குவரத்தை வெற்றிகரமாக நடைமுறைப்படுத்தியதைத் தொடர்ந்து, சுற்றுலாப் பயணிகள் வாகனங்களையும் தடையின்றி இயக்கும் வகையில், அமைச்சகம் முயற்சி மேற்கொண்டுள்ளது. இதன் பயனாக, ‘’ அகில இந்திய சுற்றுலா வாகனங்கள் அங்கீகாரம் மற்றும் அனுமதி விதிகள் 2020’’ என்ற பெயரில் வழங்கப்படும் புதிய விதிமுறைகள், ஜிஎஸ்ஆர் 425  2020 ஜூலை 1-ம் தேதி வெளியிடப்பட்டது. ஒரு புறம், நாட்டிலுள்ள மாநிலங்களில் சுற்றுலாவை நீண்டகால அடிப்படையில் மேம்படுத்துவதுடன், மாநில அரசுகளின் வருவாயைப் பெருக்குவதற்கு இந்த விதிமுறைகள் உதவும். இதுகுறித்து பொதுமக்கள் மற்றும் அது தொடர்பானவர்களின் ஆலோசனைகளை அறிவதற்காக இது வெளியிடப்பட்டுள்ளது. இந்த விஷயம், 39-வது போக்குவரத்து மேம்பாட்டு கவுன்சில் கூட்டத்திலும் விவாதிக்கப்பட்டது. இதற்கு, கூட்டத்தில் பங்கேற்ற மாநில அரசுகளின் பிரதிநிதிகள் பாராட்டு தெரிவித்தனர்.
இந்தப் புதிய திட்டத்தின் கீழ், சுற்றுலா வாகனங்களை இயக்குபவர் யாராக இருந்தாலும், அவர்கள் ஆன்லைன் மூலம் ‘’ அகில இந்திய சுற்றுலா அங்கீகாரம்/ அனுமதி’’-க்கு விண்ணப்பிக்கலாம். வரையறுக்கப்பட்ட விதிமுறைகளுக்கு ஏற்ப தாக்கல் செய்யப்பட்ட ஆவணங்கள் பொருத்தமானதாக உள்ளனவா என ஆய்வு செய்யப்பட்ட பின்னர், இந்த அங்கீகாரம்/ அனுமதி வழங்கப்படும். விண்ணப்பங்கள் தாக்கல் செய்யப்பட்ட 30 நாட்களுக்குள், தேசிய அளவிலான கட்டணம் செலுத்தப்பட வேண்டும். விண்ணப்பதாரரின் அனைத்து ஆவணங்களும் சரியாக இருக்கும் பட்சத்தில், இக்கட்டணம் செலுத்தப்படலாம்.
மேலும், அங்கீகாரம்/ அனுமதி மூன்று மாத காலத்துக்கு அல்லது அதன் மடங்காக, ஒரே சமயத்தில் மூன்று ஆண்டுகளுக்கு மிகாமல் நீட்டிப்பு செல்லுபடியாகும் வகையில் இத்திட்டம் நீக்குப்போக்கு கொண்டதாக இருக்கும். நாட்டில் குறிப்பிட்ட பருவத்துக்கு மட்டும் சுற்றுலா மேற்கொள்ளப்படும் பகுதிகள், சுற்றுலா இயக்குபவர்களின் நிதித் திறன் ஆகியவற்றைக் கருத்தில் கொண்டு, இந்தத் திருத்தத்துக்கு வகை செயப்பட்டுள்ளது.
மத்திய தரவு தளம், அனைத்து அங்கீகாரம்/அனுமதிகளுக்கான கட்டணம் ஆகியவை இத்திட்டத்தில் ஒருங்கிணைக்கப்படும். இந்தப்பதிவுகள் மூலம், சுற்றுலா இயக்கங்கள், முன்னேற்றத்துக்கான வாய்ப்புகள், சுற்றுலா மேம்பாடு, வருவாய் அதிகரிப்பு ஆகியவை குறித்த விவரங்களை அறிந்து கொள்ள முடியும்.
தற்போது உள்ள அனுமதிகள் அனைத்தும் ஏற்கனவே உள்ள அதன் கால அளவுக்கு தொடர்ந்து செல்லுபடியாகும்.
கடந்த பத்து-பதினைந்து ஆண்டுகளில் நம் நாட்டின் பயணம் மற்றும் சுற்றுலா தொழில் பல மடங்கு வளர்ந்துள்ளது. உள்நாட்டு மற்றும் வெளிநாட்டு சுற்றுலா பயணிகளின் பங்களிப்பே இந்த வளர்ச்சிக்கு காரணமாகும். இவ்வகையில், நுகர்வோர் அனுபவம் மற்றும் உயர் எதிர்பார்ப்புக்கான போக்கு இதில் காணப்படுகிறது.
பெண்கள் மற்றும் குழந்தை நலன் அமைச்சகம்
கொரோனா தடுப்பூசி செலுத்திக்கொள்வதில் பாலின இடைவெளியை போக்க நடவடிக்கைகள் எடுக்க வேண்டும்: தலைமை செயலாளர்களுக்கு தேசிய பெண்கள் ஆணையம் வலியுறுத்தல்
கொரோனா தடுப்பூசி செலுத்திக்கொள்வதில் பாலின இடைவெளியை போக்க நடவடிக்கைகள் எடுக்க வேண்டும் என மாநில தலைமை செயலாளர்களை தேசிய பெண்கள் ஆணையம் வலியுறுத்தியுள்ளது.
கொரோனா தடுப்பூசிகளை செலுத்திக் கொள்ளும் பெண்களின் எண்ணிக்கை குறைவாக உள்ளது என ஊடகங்களில் செய்தி வெளியானது. இதையடுத்து அனைத்து மாநிலங்கள் / யூனியன் பிரதேசங்களின் தலைமை செயலாளர்களுக்கு தேசிய பெண்கள் ஆணையம் கடிதம் அனுப்பியுள்ளது. அதில் கொரோனா தடுப்பூசி செலுத்திக்கொள்வதில் பாலின இடைவெளியை போக்க நடவடிக்கைகள் எடுக்க வேண்டும் எனவும், தடுப்பூசி நடவடிக்கையில் பெண்கள் விடுபடாமல் இருப்பதை உறுதி செய்ய வேண்டும் எனவும் வலியுறுத்தப்பட்டுள்ளது.
தடுப்பூசி செலுத்துவதில் இரு பாலினர் இடையே நிலவும் இடைவெளி மிகுந்த கவலையளிப்பதாக, தனது கடிதத்தில் தேசிய பெண்கள் ஆணைய தலைவி திருமிகு ரேகா சர்மா தெரிவித்துள்ளார்.
தடுப்பூசி செலுத்தும் மையங்களுக்கு பெண்கள் அதிகளவில் வர உடனடி நடவடிக்கைகள் எடுக்கப்பட வேண்டும் எனவும், தடுப்பூசி செலுத்திக் கொள்வதில் இரு பாலினர் இடையே நிலவும் இடைவெளி சரிசெய்யப்பட வேண்டும் என அவர் வலியுறுத்தியுள்ளார்.
பல வீடுகளில், ஆண்களுடன் ஒப்பிடும்போது பெண்களின் ஆரோக்கியத்துக்கு முன்னுரிமை அளிக்கப்படுவதில்லை எனவும், வீட்டுக்கு வெளியே வேலை பார்க்க செல்லவில்லை என்றால், அவர்கள் தடுப்பூசி செலுத்திக் கொள்ள குறைந்த முன்னுரிமை அளிக்கப்படுகிறது என அவர் குறிப்பிட்டுள்ளார். பெண்கள் முக்கிய கவனிப்பாளர்களாக உள்ளதால், குடும்பத்தில் உள்ள உடல்நலம் பாதிக்கப்பட்ட நபரை கவனிக்கும்போது, அவர்களுக்கும் தொற்று ஏற்பட அதிக வாய்ப்புகள் உள்ளது.
தடுப்பூசியின் பக்க விளைவுகள் குறித்த தவறான தகவல்கள் மற்றும் வதந்திகளை போக்க, வழக்கமான பிரச்சாரத்துடன் தீவிர தடுப்பூசி திட்ட நடவடிக்கைகளை நாட்டின் ஒவ்வொரு மூலை முடுக்கிலும் மத்திய அரசு நடத்தி வருகிறது. நாட்டின் தொலைதூர பகுதிகளுக்கும் சரியான தகவல் சென்றடைவதை உறுதி செய்ய, பிரச்சாரங்களை மாநில அரசுகள் தொடர வேண்டும் என அந்த கடிதத்தில் தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745392
கூட்டுறவு அமைச்சகம்
100-வது சர்வதேச கூட்டுறவு தினத்தையொட்டி புதுதில்லியில் நடைபெற்ற நிகழ்ச்சியில் மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா பங்கேற்றார்
100-வது சர்வதேச கூட்டுறவு தினத்தையொட்டி புதுதில்லியில் நடைபெற்ற நிகழ்ச்சியில் மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா பங்கேற்றார். இந் நிகழ்ச்சியில் பேசிய அவர், கூட்டுறவு இயக்கத்திற்கு வலிமையாக அடிக்கல் நாட்டப்பட்டுள்ளதாகவும், அதன் மீது வருங்கால தலைமுறையினர் வலிமையான கட்டமைப்பை ஏற்படுத்த வேண்டும் என்றும் கூறினார். நாட்டின் 75வது சுதந்திர ஆண்டில் கூட்டுறவு துறைக்கு என தனி அமைச்சகம் ஏற்படுத்தியதன் மூலம், கூட்டுறவு இயக்கத்திற்கு பிரதமர் திரு நரேந்திர மோடி தமது வாழ்வை அர்ப்பணித்துள்ளதாகத் தெரிவித்தார்.
விடுதலைப் பெருவிழாவை கொண்டாடி வரும் நாம், 2047-ம் ஆண்டு கூட்டுறவு இயக்கம் மிக பெரும் இயக்கமாக மாற வேண்டும் என்று உறுதியேற்க வேண்டும் எனக் கூறினார். உலகில் 30 லட்சம் கூட்டுறவு சங்கங்கள் இருப்பதாகவும், அதில் எட்டு லட்சத்து 55 ஆயிரம் கூட்டுறவு சங்கங்கள் இந்தியாவில் உள்ளதாகவும் அவர் தெரிவித்தார். 13 கோடி பேர் அதில் நேரடியாக சம்பந்தப்பட்டுள்ளதாகவும், 91 சதவீத கிராமங்களில் அவர்கள் பணிபுரிவதாகவும் கூறினார்.
கூட்டுறவு முறை தோல்வி அடைந்தது என்று பலர் கூறிவரும் நிலையில், பல நாடுகளின் மொத்த உள்நாட்டு உற்பத்தியில் பெரிய பங்களிப்பாளராக கூட்டுறவுத்துறை திகழ்கிறது என்பதை சர்வதேச அறிக்கை தெரிவிப்பதாக அவர் கூறினார். தொடக்க காலத்திலிருந்தே கூட்டுறவு முறை இந்திய கலாச்சாரத்தின் ஒரு அங்கம் என்றும், இது குறித்த முறையை உலகிற்கு இந்தியா அளித்துள்ளதாகவும் மத்திய அமைச்சர் திரு அமித்ஷா தெரிவித்தார்.
மேலும் விவரங்களுக்கு இந்த ஆங்கில் செய்திக்குறிப்பை காணவும்:
https://pib.gov.in/PressReleasePage.aspx?PRID=1839169
மத்திய அமைச்சரவை
இந்தியா – பெரு நாடுகளுக்கு இடையில் உடன்பாடு
பிரதம மந்திரி திரு. நரேந்திர மோடி தலைமையில் புதன்கிழமை தில்லியில் நடைபெற்ற மத்திய அமைச்சரவைக் குழுக் கூட்டத்தில் இந்தியாவுக்கும் பெரு நாட்டுக்கும் இடையில் பெருநாட்டின் தலைநகர் லிமாவில் 2018, மே மாதம் கையெழுத்திடப்பட்ட உடன்பாட்டுக்கு ஒப்புதல் அளிக்கப்பட்டது.
இரு நாடுகளுக்கும் இடையில் நிறுவனங்களுக்கு இடையில் ஒத்துழைப்புடன் கூடிய நல்லுறவுக்கு அடித்தளத்தை ஏற்படுத்துவதற்காக இந்த உடன்பாடு ஏற்பட்டுள்ளது. இதன்படி இரு நாடுகளுக்கும் இடையில் பரஸ்பரம் சமமான பலன்களைத் தரக்கூடிய வகையில் புதிய, புதுப்பிக்கத் தக்க தொழில்நுட்ப ஒத்துழைப்பு ஏற்படும்.
இந்த உடன்பாட்டைச் செயல்படுத்தும் வகையில் செயல்பணிகளை மேம்படுத்துவதற்கான கூட்டுக் கமிட்டி அமைக்கப்படும்.
இரு நாடுகளுக்கும் இடையில் இரு தரப்பு ஒத்துழைப்பை இந்த உடன்பாடு வலுப்படுத்தும்.
ஜல்சக்தி அமைச்சகம்
வெள்ளம் மற்றும் வறட்சி முன்னறிவிப்பு
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
நாடு முழுவதும் வெள்ள மேலாண்மை நடவடிக்கையாக, வெள்ள முன்னறிவிப்புகளை மத்திய நீர் ஆணயைம் வெளியிடுகிறது. தற்போது நாட்டில் உள்ள 331 முன்னறிவிப்பு நிலையங்கள் மூலம் வெள்ள முன்னெச்சரிக்கைகளை மத்திய நீர் ஆணையம் வெளியிடுகிறது.
மத்திய நீர் ஆணயைத்தின் முன்னெச்சரிக்கை சேவைகளுக்கு, இந்திய வானிலைத்துறை மழை முன்னறிவிப்பு தகவல்களை அளித்து உதவுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777276
குடியரசுத் தலைவர் செயலகம்
தமிழ்ப் புத்தாண்டை முன்னிட்டு குடியரசுத் தலைவர் வாழ்த்து
தமிழ்ப் புத்தாண்டு, வைசாகி, விசு, ரோங்காலி பீஹூ, நவ வருஷா, வைஷாகாடி ஆகிய திருநாட்களை முன்னிட்டு குடியரசுத் தலைவர் திரு.ராம்நாத் கோவிந்த வாழ்த்து தெரிவித்துள்ள இந்தப் பல்வேறு வகையான புத்தாண்டுக் கொண்டாட்டங்கள் 2018, ஏப்ரல் 14, 15 தேதிகளில் நடைபெறுகின்றன.
இவற்றையொட்டிக் குடியரசுத் தலைவர் வெளியிட்டுள்ள செய்தியில் “தமிழ் புத்தாண்டு வைசாகி, விசு, ரோங்காலி பீஹூ, நவ வருஷா, வைஷாகாடி நன்னாட்களில் நாட்டுமக்களுக்கு எனது நல்வாழ்த்துகளைத் தெரிவித்துக்கொள்கிறேன். நமது பாரம்பரியத்தில் கடின உழைப்பிற்கு வழங்கப்படும் முக்கியத்துவத்தையும், மரியாதையையும் இந்த விழாக்கள் குறிக்கின்றன.
இந்த விழாக்கள் நாட்டின் பல்வேறு பகுதிகளில் பல்வேறு விதமாக்க் கொண்டாடப்படுவது நமது பன்முகத்தன்மையையும் வெவ்வேறு வகையான பாரம்பரியத்தையும் எடுத்துக் காட்டுவதுடன் நமது சமுதாயத்தில் இழையோடும் ஒற்றுமையையும், புரிந்துணர்வையும் காட்டுகின்றன.
இந்த மகிழ்ச்சிகரமான சந்தர்ப்பத்தில் அமைதி, வளம், மகிழ்ச்சி ஆகியவற்றைக் கொண்டுவரக் கடுமையாக உழைக்கவும் நமது நாட்டின் வளர்ச்சிக்கு ஒற்றுமை மற்றும் சகோதரத்துவத்தின் செய்தியைப் பரப்பவும் உறுதி ஏற்போம்.” என்று குறிப்பிட்டுள்ளார்.
(Visitor Counter : 71
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
360 உள்கட்டமைப்பு மேம்பாட்டு திட்டங்களுக்கு ரூ 31,464 கோடி நிதி உதவி இதுவரை அளிக்கப்பட்டுள்ளது
திட்டங்களின் வளர்ச்சியை கண்காணிப்பதிலும், கடன்களை நிர்வகிப்பதிலும் வெளிப்படைத்தன்மை மற்றும் பொறுப்புக்கூறலை மேம்படுத்த டிஜிட்டல்/கைபேசி தொழில்நுட்பத்தை பயன்படுத்துவதில் திட்ட மேலாண்மை தகவல் அமைப்பு  ஒரு முக்கிய நடவடிக்கை என்று வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஷ்ரா கூறினார்.
புது தில்லியில் நடைபெற்ற தேசிய தலைநகர் பகுதி திட்ட வாரியத்தின் திட்ட மேலாண்மை தகவல் அமைப்பின் துவக்க விழாவில் பேசிய அவர், கொவிட்-19 சமயத்தில் தொழில்நுட்பத்தின் பயன்பாடு அதிகரித்திருப்பதால், இந்த தளம் சரியான நேரத்தில் அறிமுகப்படுத்தப்பட்டிருப்பதாக தெரிவித்தார்.
2020 செப்டம்பர் 28 அன்று திரு துர்கா சங்கர் மிஷ்ரா தலைமையில் நடைபெற்ற 59-வது பிஎஸ் எம்ஜி 1 கூட்டத்தில், ரூ 389 22 கோடி மதிப்பிலான 6 திட்டங்களுக்கு ஒப்புதல் அளிக்கப்பட்டது.
360 உள்கட்டமைப்பு மேம்பாட்டு திட்டங்களுக்கு ரூ 31,464 கோடி நிதி உதவி இதுவரை அளிக்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660299
சிறப்பு சேவைகள் மற்றும் கட்டுரைகள்
பல்லுயிர் மற்றும் சுற்றுச்சூழல் சேவைகள் தொடர்பான அரசுகளுக்கிடையேயான அறிவியல்-கொள்கை தளத்தின் பத்தாவது அமர்வு  ஜெர்மனியின் பானில் நடைபெற்றது, இதற்கு முன்னதாக பிராந்திய ஆலோசனைகள் மற்றும் பங்குதாரர்கள் அமர்வு நடைபெற்றது
முனைவர் நந்திவர்மன் முத்து APSCC யின் பார்வையாளராகவும், புதுச்சேரி பல்கலைக்கழகத்தின் பசுமை வளாக அலுவலகத்தின் ஒருங்கிணைப்பாளராகவும் கலந்து கொண்டு பேசினார், இந்தியாவிலிருந்து பங்கேற்று, பல்லுயிர் மற்றும் சுற்றுச்சூழல் சேவைகள்  தொடர்பான அரசுகளுக்கிடையேயான அறிவியல்-கொள்கை தளத்தின்  திறந்த நிலை நெட்வொர்க் சார்பாகப் பேசினார், தூதுக்குழுவின் நிறைவு நாளில் குன்மிங்-மாண்ட்ரீல் குளோபல் பல்லுயிர் கட்டமைப்பு மற்றும் பிற சர்வதேச ஒப்பந்தங்கள் மற்றும் மதிப்பீட்டில் அனைத்து ஆசிரியர்களும் செய்த மகத்தான பணியை செயல்படுத்துவதில் அவர்களின் பங்கை அங்கீகரித்து, புதிய " இயற்கை வளங்களிள் ஆக்கிரமிக்கும் பூர்வீகமற்ற  இனங்கள்" மதிப்பீட்டிற்கும், புதிய திட்டமிடப்பட்ட மதிப்பீடுகளுக்கும் முழுமையான ஒப்புதல் அளித்தது. இந்தியா ஃபோகல் பாயிண்ட், சுற்றுச்சூழல் அமைச்சகத்தைச் சேர்ந்த டாக்டர். அச்சுதா நந்த் சுக்லா மற்றும் தேசிய பல்லுயிர் பெருக்க ஆணையத்தின் தலைவர் சி. அசலேந்தர் ரெட்டி, ஐ.எஃப்.எஸ்  ஆகியோர் தலையீடு அதற்கு மேலும் வடிவம் கொடுத்தது எண்று கூறினார்.
மேலும், அந்தந்த நாடுகள் மதிப்பீட்டு அறிக்கையை ஏற்றுக்கொள்வதற்கு ஆதரவளிப்பதில் நாங்கள் எங்கள் பங்கைச் செய்யத் தயாராக உள்ளோம் என்றும், பொது நலனுக்காக பல்லுயிர் இழப்பைத் தடுத்து நிறுத்தவும், மாற்றியமைக்கவும் பங்குதாரர்களின் ஈடுபாட்டை எளிதாக்குகிறோம் எண்று முனைவர் நந்திவர்மன் முத்து தனது அறிக்கையில் கூறினார்.
அவர் தனது அறிக்கையில், அந்தந்த நாடுகளில் " இயற்கை வளங்களிள் ஆக்கிரமிக்கும் பூர்வீகமற்ற  இனங்கள்" மதிப்பீட்டு அறிக்கையை ஏற்றுக்கொள்வதை ஆதரிப்பதில் எங்கள் பங்கை ஆற்ற நாங்கள் தயாராக இருக்கிறோம் எண்று கூறினார்.
புதுச்சேரி பிராந்தியத்தில் அறிக்கையின் கண்டுபிடிப்புகளை பிரச்சாரம் செய்ய புதுச்சேரி பல்கலைக்கழகம் , அறிவியல், தொழில்நுட்பம் மற்றும் சுற்றுச்சூழல் துறை , வனம் மற்றும் வனவிலங்குத் துறை , சுற்றுச்சூழல், வனம் மற்றும் காலநிலை மாற்றம் அமைச்சகம் , தேசிய பல்லுயிர் ஆணையம்  மற்றும் வளாகங்கள் மற்றும் சமூகங்களில் நிலைத்தன்மையை மேம்படுத்துவதற்கான சங்கம்  ஆகியவை இணைந்து வழிநடத்தும் மேலும் பொது நலனுக்காக பல்லுயிர் இழப்பைத் தடுத்து நிறுத்தவும் மாற்றியமைக்கவும் இது போன்ற கூட்டுப் பணிகள் பல்வேறு பங்குதாரர்களின் ஈடுபாட்டை எளிதாக்கும் எண்று முனைவர் நந்திவர்மன் முத்து கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.60 கோடி தடுப்பூசி டோஸ்கள் வழங்கப்பட்டுள்ளன. இதில்  முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,27,274 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,785 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 81 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,51,108 பேர்.
கடந்த 24 மணி நேரத்தில் 96 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.07% வாராந்திர பாதிப்பு விகிதம் 0.08%
இதுவரை மொத்தம் 91.65 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,36,722 சோதனைகள் நடத்தப்பட்டுள்ளன.
பிரதமர் அலுவலகம்
சுசூகி மோட்டார்ஸ் கார்ப்பரேஷன் நிறுவனத்தின் மூத்த ஆலோசகர் ஒசாமு சுசூகியுடன் பிரதமர் மோடி சந்திப்பு
ஜப்பான் சென்றுள்ள பிரதமர் மோடி, தலைநகர் டோக்கியோவில், சுசூகி நிறுவனத்தின் மூத்த ஆலோசகர் ஒசாமு சுசூகியை சந்தித்துப் பேச்சுவார்த்தை நடத்தினார்.
அப்போது, இந்திய வாகனத்துறையில் சுசூகி மோட்டார்ஸ் நிறுவனம் செய்து வரும் பங்களிப்புக்காக பாராட்டு தெரிவித்தார். நிலையான வளர்ச்சியை இலக்கை அடைவதற்கு மின்சார வாகனங்கள் மற்றும் பேட்டரிகளுக்கான உற்பத்தி வசதிகள் மற்றும் மறுசுழற்சி மையங்களை அமைப்பது இந்தியாவில் உள்ள முதலீட்டு வாய்ப்புகள் குறித்து அப்போது இருவரும் விவாதித்தனர். மேலும், திறன் மேம்பாடு படிப்புகள் மூலம் இந்தியாவில் உள்ளுர் கண்டுபிடிப்பு அமைப்புகளை உருவாக்குவதற்கான வாய்ப்புகள் குறித்தும் அப்போது விவாதிக்கப்பட்டது.
பிரதமர் அலுவலகம்
வுஷு, மகளிர் 60 கிலோ எடைப்பிரிவில் வெள்ளிப் பதக்கம் வென்ற ரோஷிபினா தேவி நவோரெமுக்கு பிரதமர் வாழ்த்து
ஆசிய விளையாட்டுப் போட்டிகளில் வுஷு, மகளிர் சண்டா 60 கிலோ எடைப்பிரிவில் வெள்ளிப் பதக்கம் வென்ற ரோஷிபினா தேவி நவோரெமுக்கு பிரதமர் திரு நரேந்திர மோடி பாராட்டு தெரிவித்துள்ளார்.
சமூக ஊடக எக்ஸ் தளத்தில் அவர் கூறியிருப்பதாவது:
“வுஷு, பெண்கள் சண்டா 60 கிலோ எடைப்பிரிவில், அர்ப்பணிப்பு மற்றும் திறமைமிக்க நமது ரோஷிபினா தேவி நவோரெம் வெள்ளிப் பதக்கம் வென்றுள்ளார். அசாதாரணமான திறமையையும், சிறந்த செயல்பாட்டிற்கான இடைவிடாத முயற்சியையும் அவர் வெளிப்படுத்தியுள்ளார். அவரது ஒழுக்கமும், உறுதியும் பாராட்டுக்குரியது. அவருக்கு வாழ்த்துகள்.”